CELEX: 
Language: et
Date: 2009-09-26 00:00:00
Title: 2009/663/EÜ: Euroopa Parlamendi otsus, 23. aprill 2009 , Euroopa Politseikolledži 2007. aasta eelarve täitmisele heakskiidu andmise kohta#Euroopa Parlamendi resolutsioon, 23. aprill 2009 , tähelepanekutega, mis on Euroopa Politseikolledži 2007. aasta eelarve täitmisele heakskiidu andmist käsitleva otsuse lahutamatu osa

26.9.2009   
            
            
               ET
            
            
               Euroopa Liidu Teataja
            
            
               L 255/157
            
         
      EUROOPA PARLAMENDI OTSUS,
   
   23. aprill 2009,
   Euroopa Politseikolledži 2007. aasta eelarve täitmisele heakskiidu andmise kohta
   (2009/663/EÜ)
   EUROOPA PARLAMENT,
   
               —
            
            
               võttes arvesse Euroopa Politseikolledži 2007. rahandusaasta lõplikke raamatupidamise aastaaruandeid (1);
            
         
               —
            
            
               võttes arvesse kontrollikoja aruannet Euroopa Politseikolledži 2007. eelarveaasta lõpliku raamatupidamise aastaaruande kohta koos kolledži vastustega (2);
            
         
               —
            
            
               võttes arvesse nõukogu 10. veebruari 2009. aasta soovitust (5588/2009 – C6-0060/2009);
            
         
               —
            
            
               võttes arvesse EÜ asutamislepingut, eriti selle artiklit 276;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
            
         
               —
            
            
               võttes arvesse nõukogu 20. septembri 2005. aasta otsust 2005/681/JSK, millega luuakse Euroopa politseikolledž (CEPOL) ja tunnistatakse kehtetuks otsus 2000/820/JSK, (4) eriti selle artiklit 16;
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
            
         
               —
            
            
               võttes arvesse kodukorra artiklit 71 ja V lisa;
            
         
               —
            
            
               võttes arvesse eelarvekontrollikomisjoni raportit ja kodanikuvabaduste, justiits- ja siseasjade komisjoni arvamust (A6-0160/2009);
            
         
               1.
            
            
               kiidab heaks Euroopa Politseikolledži direktori tegevuse kolledži 2007. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Politseikolledži direktorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Hans-Gert PÖTTERING
         
      
      
         
            Peasekretär
         
         Klaus WELLE
         
      
   
   
      (1)  ELT C 278, 31.10.2008, lk 51.
   
      (2)  ELT C 311, 5.12.2008, lk 136.
   
      (3)  EÜT L 248, 16.9.2002, lk 1.
   
      (4)  ELT L 256, 1.10.2005, lk 63.
   
      (5)  EÜT L 357, 31.12.2002, lk 72.
   
      
         EUROOPA PARLAMENDI RESOLUTSIOON,
      
      23. aprill 2009,
      tähelepanekutega, mis on Euroopa Politseikolledži 2007. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Politseikolledži 2007. rahandusaasta lõplikke raamatupidamise aastaaruandeid (1);
               
            
                  —
               
               
                  võttes arvesse kontrollikoja aruannet Euroopa Politseikolledži 2007. eelarveaasta lõpliku raamatupidamise aastaaruande kohta koos kolledži vastustega (2);
               
            
                  —
               
               
                  võttes arvesse nõukogu 10. veebruari 2009. aasta soovitust (5588/2009 – C6-0060/2009);
               
            
                  —
               
               
                  võttes arvesse EÜ asutamislepingut, eriti selle artiklit 276;
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
               
            
                  —
               
               
                  võttes arvesse nõukogu 20. septembri 2005. aasta otsust 2005/681/JSK, millega luuakse Euroopa politseikolledž (CEPOL) ja tunnistatakse kehtetuks otsus 2000/820/JSK, (4) eriti selle artiklit 16;
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
               
            
                  —
               
               
                  võttes arvesse kodukorra artiklit 71 ja V lisa;
               
            
                  —
               
               
                  võttes arvesse eelarvekontrollikomisjoni raportit ja kodanikuvabaduste, justiits- ja siseasjade komisjoni arvamust (A6-0160/2009);
               
            
                  A.
               
               
                  arvestades, et kolledž asutati 2001. aastal ja muudeti 1. jaanuarist 2006 ühenduse asutuseks üldise finantsmääruse artikli 185 tähenduses, mille suhtes kohaldatakse ametite raamfinantsmäärust;
               
            
                  B.
               
               
                  arvestades, et Euroopa Kontrollikoda tegi kolledži 2006. aasta raamatupidamise aastaaruannet käsitlevas aruandes märkustega järeldusotsuse raamatupidamisaruande aluseks olevate tehingute seaduslikkuse ja korrektsuse kohta põhjendusel, et hankesüsteem ei vastanud finantsmääruse sätetele;
               
            
                  C.
               
               
                  arvestades, et Euroopa Parlament andis 22. aprillil 2008. aastal heakskiidu kolledži direktori tegevusele kolledži 2006. aasta eelarve täitmisel (6) ja eelarve täitmisele heakskiidu andmise otsusele lisatud resolutsioonis muu hulgas
                  
                              —
                           
                           
                              väljendas kahetsust seoses kontrollikoja järeldusega, et kolledž ei loonud 2006. aastal asutustele kohaldatava raamfinantsmääruse nõuetele vastava finantsaruande koostamiseks vajalikke süsteeme ja menetlusi;
                           
                        
                              —
                           
                           
                              kutsus kolledžit üles võtma vastu üksikasjalikke rakenduseeskirju, sh neid, millega tagatakse kolledži hankemenetluste läbipaistvus vastavalt kolledži finantseeskirjadele;
                           
                        
                              —
                           
                           
                              kutsus kolledžit üles tagama viivitamata, ent hiljemalt 2008. aasta juuniks finantsmääruse sätete igakülgne järgimine finantsjuhtimisel;
                           
                        
                              —
                           
                           
                              palus, et komisjon jälgiks tähelepanelikult kolledži eelarve täitmist;
                           
                        
            
                  D.
               
               
                  arvestades, et kontrollikoda tegi kolledži 2007. aasta raamatupidamise aastaaruannet käsitlevas aruandes märkustega kinnitava avalduse raamatupidamisaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  1.
               
               
                  märgib, et kui kontrollikoda tegi 2006. aasta suhtes raamatupidamisaruande kohta märkusteta kinnitava avalduse ja raamatupidamisaruande aluseks olevate tehingute kohta märkustega kinnitava avalduse, siis 2007. aasta kohta tehtud kinnitav avaldus on märkustega nii raamatupidamisaruande kui ka selle aluseks olevate tehingute osas;
               
            
                  2.
               
               
                  rõhutab, et kolledž peab rangelt järgima finantsmäärust ja EÜ avalikke hankeid käsitlevaid õigusakte ning parandama oma finantsjuhtimist, kuna kontrollikoda on juba kahel järjestikusel aastal juhtinud tähelepanu samalaadsetele/identsetele probleemidele;
               
            
                  3.
               
               
                  palub, et komisjon teeks kolledži eelarve täitmise üle hoolikat järelevalvet;
               
            
                  4.
               
               
                  väljendab sügavat muret selle üle, et kontrollikoda selgitas välja juhtumid, kus assigneeringuid kasutati kolledži töötajate erakulude rahastamiseks; võtab teadmiseks kontrollikoja otsuse, et nimetatud eraotstarbeline avalike rahaliste vahendite kasutamine on oma olemuselt oluline;
               
            
                  5.
               
               
                  rõhutab kontrollikoja soovitust, et tuleks võtta meetmeid nimetatud rahaliste vahendite täieliku tagasimaksmise tagamiseks;
               
            
                  6.
               
               
                  on mures olukorra pärast, kus kontrollikoda esitas vastutavale parlamendikomisjonile mittetäieliku teabe täheldatud eraotstarbelise avalike rahaliste vahendite kasutamise kohta, kolledži suutmatuse pärast pidada kinni 2006. aasta eelarve täitmisele heakskiidu andmise resolutsioonis kehtestatud tähtajast (juuni 2008) oma finantsjuhtimise finantsmäärusega vastavusse viimiseks ning korduvate põhiliste finantseeskirjade rikkumiste pärast;
               
            
                  7.
               
               
                  märgib, et kolledž rikkus eelarve ühtsuse ja õigsuse põhimõtet, jättes komisjonilt 2007. aastal MEDA programmi nõuetekohaseks rakendamiseks saadud 1 500 000 eurot kirjendamata;
               
            
                  8.
               
               
                  on mures kontrollikoja avastatud puuduste pärast eelarve haldamisel; märgib, et kulukohustuste assigneeringutest kasutati ainult 5 600 000 eurot ja 1 700 000 eurot kanti üle; märgib, et 20 % eelmistest aastatest üle kantud assigneeringutest tühistati;
               
            
                  9.
               
               
                  märgib, et kolledžil puudus 2007. aasta novembrini nõuetekohane kulukohustuste arvepidamissüsteem, mis põhjustas tõsiseid raskusi eelarve haldamisel, näiteks uute eelarveridade loomist ex nihilo;
               
            
                  10.
               
               
                  märgib, et paberipõhine kulukohustuste süsteem jõustus 1. jaanuaril 2008 ja ABAC (tekkepõhine raamatupidamisarvestus) võeti kasutusele 2008. aasta juunis;
               
            
                  11.
               
               
                  märgib, et kontrollikojal ei olnud võimalik esitada üksikasjalikke arvnäitajaid kolledži töötajate erakulude rahastamiseks kasutatud avalike rahaliste vahendite summa ja kululiikide kohta; märgib, et parlamendi nõudel kolledži poolt esitatud teave hõlmas mobiiltelefonide ja autopargi kasutamist, töötajate eluruumidesse mööbli eraldamist, tasuta transporti lennu- ja rongijaamadesse; märgib, et kolledži andmeil on summad ja nende tagasinõudmise praegune seis järgmine:
                  
                              —
                           
                           
                              mobiiltelefonide kasutamine töötajate poolt: 3 405 naelsterlingit ajavahemikus aprillist detsembrini 2007, kogu summa on tagasi saadud;
                           
                        
                              —
                           
                           
                              autopargi kasutamine töötajate poolt: 1 157 naelsterlingit ajavahemikus juulist detsembrini 2007, kogu summa on tagasi saadud; autod on praeguseks müüdud;
                           
                        
                              —
                           
                           
                              mööbel: 6 625 naelsterlingit 2007. aastal ostetud mööbli eest; mööbel on praeguseks müüdud;
                           
                        
                              —
                           
                           
                              töötajate tasuta transport lennu- ja rongijaamadesse: selgitati välja 2007. aastal kulutatud summa 9 508 naelsterlingit; raha tagasinõudmist on alustatud;
                           
                        
            
                  12.
               
               
                  ei ole valmis leppima mittetäieliku teabe esitamisega kolledži poolt, eriti kuna see ei hõlma isegi kogu 2007. aastat ega autopargi ja mööbli müügiga seotud summasid;
               
            
                  13.
               
               
                  rõhutab, et nii nagu 2006. aastal ning hoolimata asjaolust, et finantsaruandluse puudumist kritiseeriti kontrollikoja aastaaruandes ja 2006. aasta eelarve täitmisele heakskiidu andmise resolutsioonis, ei suutnud kolledž vastupidiselt oma finantseeskirjades sätestatule esitada 2007. aasta kohta taas eelarve haldamise ja finantsjuhtimise aruannet;
               
            
                  14.
               
               
                  väljendab muret, et kuigi sellele juhiti tähelepanu juba 2006. aastat käsitlevas kontrollikoja aruandes ja eelarve täitmisele heakskiidu andmise resolutsioonis, võttis kolledž
                  
                              —
                           
                           
                              finantsmääruse rakenduseeskirjad vastu alles 2008. aasta veebruaris;
                           
                        
                              —
                           
                           
                              hankemenetluste juhendi kontrollikojale antud vastuste kohaselt vastu alles 2008. aasta septembris ning raportöörile antud vastuste kohaselt alles 2008. aasta oktoobris
                           
                        ehk rohkem kui kaks aastat pärast asutuseks muutmist ja finantsmääruse kohaldamise algust;
               
            
                  15.
               
               
                  on mures, et kolledž võttis 2008. aastal komisjoni eelneva nõusolekuta vastu oma finantseeskirjade muudetud versiooni, milles on kõrvalekaldumisi raamfinantsmäärusest, eelkõige hankelepingute sõlmimise korras;
               
            
                  16.
               
               
                  märgib, et vastupidiselt oma finantseeskirjadele ei ole kolledž saatnud eelarve täitmisele heakskiitu andvale asutusele 2007. aastat käsitlevat siseauditi aruannet;
               
            Käimasolev OLAFi uurimine
      
                  17.
               
               
                  märgib, et OLAF on alustanud kolledžis sisejuurdluse;
               
            
                  18.
               
               
                  kutsub kolledžit ja eelkõige selle direktorit üles tegema OLAFiga igakülgset koostööd ja andma ametile vajalikku abi, et OLAFi töötajad saaksid oma ülesandeid täita;
               
            
                  19.
               
               
                  kutsub kolledžit, OLAFit ja komisjoni üles teavitama eelarvele heakskiidu andvat asutust OLAFi uurimiste tulemustest viivitamatult ja niipea, kui need on kättesaadavad;
               
            
                  20.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekutega seoses oma 23. aprilli 2009. aasta resolutsioonile ELi ametite finantsjuhtimise ja -kontrolli kohta (7).
               
            
         (1)  ELT C 278, 31.10.2008, lk 51.
      
         (2)  ELT C 311, 5.12.2008, lk 136.
      
         (3)  EÜT L 248, 16.9.2002, lk 1.
      
         (4)  ELT L 256, 1.10.2005, lk 63.
      
         (5)  EÜT L 357, 31.12.2002, lk 72.
      
         (6)  ELT L 88, 31.3.2009, lk 243.
      
         (7)  Vt käesoleva Euroopa Liidu Teataja lk 206.